《新城趋涿州喜见西山》
明代·陆深

杳杳青云间，崒嵂黄金台。行人多苦寒，常恐北风来。

渐近始分明，熟视惊还猜。相逢陌上人，顾问首屡回。

所期既以遂，郁纡开我怀。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。